Yakin basasar sierra leone

Yakin basasa na Sierra Leone (1991-2002) ya kasance yakin basasa a Sierra Leone wanda ya fara a ranar 23 ga Maris shekara ta 1991 lokacin da Revolutionary United Front (RUF),tare da goyon bayan dakaru na musamman na mulkin kama karya na Laberiya Charles Taylor na National Patriotic Front of Liberia (NPFL), ya shiga tsakani a Sierra Leone a yunkurin hambarar da gwamnatin Joseph Momoh. Yakin basasar ya dauki kusan shekaru 11, kuma an samu sama da mutane 50,000,  Gberie, p. 6  zuwa 70,000, wadanda aka kashe gaba daya; kimanin mutane miliyan 2.5 ne suka rasa matsugunansu a lokacin rikicin. Kaldor, Mary; Vincent, James (2006). Evaluation of UNDP assistance to conflict-affected countries: Case Study: Sierra Leone (PDF). New York City: United Nations Development Programme. p. 4. Retrieved 28 August 2021.

A cikin shekarar farko na yakin, RUF ta karbe iko da yankuna da dama a gabashi da kudancin Saliyo, wadanda ke da arzikin lu'u-lu'u. Rashin ingantaccen martani da gwamnati ta yi game da RUF da kuma rushewar samar da lu'u-lu'u na gwamnati ya haifar da juyin mulkin da sojoji suka yi a watan Afrilun shekarar 1992, wanda National Provisional Ruling Council (NPRC) ta shirya. Gberie, p. 103 A karshen shekarar 1993, sojojin Sierra Leone (SLA) sun yi nasarar fatattakar 'yan tawayen RUF zuwa kan iyakar Laberiya, amma RUF sun murmure, aka ci gaba da gwabzawa. A cikin Maris 1995,an dauki hayar Executive Outcomes (EO), wani kamfani mai zaman kansa na sojoji dake Afirka ta Kudu,don korar RUF. Sierra Leone ta kafa zaɓaɓɓun gwamnatin farar hula a cikin Maris 1996, kuma RUF mai ja da baya ta sanya hannu kan yarjejeniyar zaman lafiya ta Abidjan. A karkashin matsin lamba na Majalisar Dinkin Duniya, gwamnati ta dakatar da kwangilar da ta kulla da EO kafin a aiwatar da yarjejeniyar, kuma an sake samun tashin hankali. Keen, p. 111 Abdullah, p. 118  

Manazarta